钦定古今图书集成/明伦汇编/氏族典/第319卷 > 《廖用贤尚友录》 > 丁昌期
## 钦定古今图书集成/明伦汇编/氏族典/第319卷 > 《廖用贤尚友录》 > 丁昌期

按《万姓统谱》：昌期，永嘉人。以明经笃行，师表后世，建
醉经堂，自作记。既没，乡人尊之曰“经行先生。”三子：宽
夫三举乡贡，廉夫举八行，志夫登绍兴第，俱好古力
学，侍父侧，弟兄商论如朋友，不为苟且，曰：“此理天下
所共，不可为家庭屈。”比执亲丧，斥去浮屠，岁时享祀，
一遵古礼。